Generasjonstida er satt til 30 år, dvs. en vurderingsperiode på 90 år. Arten vokser i brattlendt, blandet lauvskog på middels baserik grunn. Den er bare kjent fra Norge og er dermed ansvarsart. Den har tidligere vært kjent fra Alstahaug: Blomsøy (sist dokumentert 1908) og Søvikskaret på Alsten (sist dokumentert 1909, men observert ett sted i 2021 uten at det har vært mulig å ta belegg) og fra Nesna: Tomma: Langåsen i Husebymarka, typelokaliteten for arten, registrert i 1996 med ca. 50 individer og registrert med 34 individer i 2011, og Løkta (funnet 2021, 5 individer). Disse populasjonene er isolerte, og det er ingen sjanser for rekolonisering dersom de dør ut.